Martin Babiak

Generálmajor Ing. Martin Babiak (* 14. apríl 1959, Krupina) je slovenský generál a v období od mája 2010 do septembra 2012 veliteľ Vzdušných síl SR. Do hodnosti generálmajora bol povýšený 23. januára 2008.

Vzdelanie
Výber vzdelania podľa webu Vzdušných síl.
 1978 - Vojenská stredná odborná škola letecká, Prešov 
 1982 - Vysoká vojenská letecká škola Košice 
 1993 - Kráľovská letecká štábna škola, Spojené kráľovstvo 
 2001 - Vojnová škola letectva, Alabama, USA

Vojenské pôsobenie
Svoje pôsobenie Martin Babiak začínal v roku 1982 ako pilot 1. stíhacieho leteckého pluku v Českých Budějoviciach. Tam vo viacerých funkciách zotrval až do roku 1994, keď sa stal zástupcom veliteľa 3. stíhacieho bombardovacieho leteckého pluku v Kuchyni.http://kozmonautika.sk/2019/01/24/20rokovstefanik/ Neskôr velil základni v Kuchyni. V roku 2001 sa Martin Babiak stal náčelníkom sekretariátu a zástupcom náčelníka štábu J3, Generálneho štábu SR. Od roku 2003 pôsobil v Bruseli, tiež ako Národný vojenský predstaviteľ pri NATO. Počas jeho pôsobenia bol 26. augusta 2004 prezidentom SR povýšený do generálskej hodnosti brigádny generál. Od roku 2007 bol zástupcom veliteľa Síl výcviku a podpory v Trenčíne. O rok neskôr pôsobil vo vyšších funkciách na Generálnom štábe: Náčelník štábu dlhodobého plánovania a Náčelník štábu strategického plánovania. V roku 2010 bol vymenovaný do funkcie veliteľa Vzdušných síl OS SR.

V júni 2017 bol pridelencom obrany na veľvyslanectve Slovenskej republiky v Spojených štátoch (s pôsobnosťou aj pre Kanadu).

 Referencie 

Kategória:Osobnosti z Krupiny
Kategória:Slovenskí letci
Kategória:Slovenskí generáli
Kategória:Velitelia Vzdušných síl Slovenskej republiky
Kategória:Príslušníci Ozbrojených síl Slovenskej republiky
Kategória:Absolventi Vysokej vojenskej leteckej školy Košice
Kategória:Slovenskí vojenskí diplomati